Lamiales

**Lamiales** on kasvilahko, johon kuuluu lähes 24000 lajia yli 20 heimossa.

Lamiales-lahkoon kuuluu monia koristekasveja sekä voimakkaasti tuoksuvia yrttejä, kuten minttuja.

## Heimot
Lahkoon kuuluu 24 heimoa, 1059 sukua ja noin 23810 lajia. Suomen luonnossa lajeja esiintyy vakituisesti ainakin kuudesta lahkoon kuuluvasta heimosta.
* **[[akanttikasvit|Acanthaceae]]** – akanttikasvit
** 225–230 sukua ja noin 4000 lajia erityisesti lämpimillä alueilla, kuten Afrikassa, Kaakkois-Aasiassa sekä Keski- ja Etelä-Amerikassa
* **[[bignoniakasvit|Bignoniaceae]]** – bignoniakasvit
** 95–120 sukua ja noin 650–800 lajia tropiikissa ja subtropiikissa eteläisellä pallonpuoliskolla
* **[[Byblidaceae]]**
** yksi suku (kihoruohot eli pensaskihokit *Byblis*) ja 7 lajia Australiassa ja Uudessa-Guineassa
* **[[Calceolariaceae]]**
** 1–4 sukua (nimisuku tohvelikukat *Calceolaria*) ja 250–300 lajia Keski- ja Etelä-Amerikassa sekä Uudessa-Seelannissa
* **[[Carlemanniaceae]]**
** 2 sukua ja 5 lajia Nepalista Vietnamiin ja Kiinaan ulottuvalla alueella sekä Sumatralla
* **[[gesneriakasvit|Gesneriaceae]]** – gesneriakasvit
** noin 150 sukua ja noin 3500 lajia lähinnä tropiikissa
* **[[huulikukkaiskasvit|Lamiaceae]]** – huulikukkaiskasvit
** 230–240 sukua ja noin 7200 lajia yleismaailmallisesti
* **[[vesihernekasvit|Lentibulariaceae]]** – vesihernekasvit
** 3 sukua ja 330 lajia yleismaailmallisesti, mutta eniten tropiikissa ja lauhkealla vyöhykkeellä
* **[[huuliokasvit|Linderniaceae]]** – huuliokasvit
** 17 sukua ja noin 255 lajia lähinnä tropiikissa ja lämpimillä alueilla
* **[[Martyniaceae]]**
** 4–5 sukua ja 16 lajia lähinnä Amerikoiden trooppisilla ja subtrooppisilla alueilla
* **[[matsukkikasvit|Mazaceae]]** – matsukkikasvit
** 3 sukua ja 33 lajia Keski-Aasiasta Uuteen-Seelantiin ulottuvalla alueella, erityisesti Kiinassa
* **[[oliivikasvit|Oleaceae]]** – oliivipuukasvit eli oliivikasvit eli öljypuukasvit
** noin 24 sukua ja 615 lajia yleismaailmallisesti
* **[[näivekasvit|Orobanchaceae]]** – näivekasvit
** noin 100 sukua ja noin 2160 lajia yleismaailmallisesti, erityisesti Euraasiassa ja Pohjois-Amerikassa
* **[[Paulowniaceae]]** – keisaripuukasvit
** 2 sukua ja 8 lajia Itä-Aasiassa
* **[[seesamikasvit|Pedaliaceae]]** – seesamikasvit
** 14 sukua ja 70 lajia lähinnä Vanhan maailman tropiikissa ja kuivilla alueilla
* **[[apinankukkakasvit|Phrymaceae]]** – apinankukkakasvit
** 13 sukua ja noin 190 lajia Amerikoissa, eteläisessä Afrikassa sekä Itä- ja Kaakkois-Aasiasta Uuteen-Seelantiin ulottuvalla alueella, erityisesti Pohjois-Amerikassa ja Australiassa
* **[[ratamokasvit|Plantaginaceae]]** – ratamokasvit
** 90–100 sukua ja noin 1900 lajia lähinnä lauhkealla vyöhykkeellä
* **[[Plocospermataceae]]**
** vain yksi laji (*[[Plocosperma buxifolium]]*) Keski-Amerikassa
* **[[Schlegeliaceae]]**
** 4 sukua ja 28 lajia Meksikossa, Karibialla sekä Amerikoiden trooppisilla alueilla
* **[[syyläjuurikasvit|Scrophulariaceae]]** – syyläjuurikasvit (eli naamakukkaiskasvit)
** 65 sukua ja noin 1800 lajia yleismaailmallisesti kylmimpiä alueita lukuun ottamatta
** vanhasta naamakukkaiskasvien heimosta monien sukujen ja lajien siirtelyn jälkeen muodostunut heimo
* **[[neitiökasvit|Stilbaceae]]** – neitiökasvit
** noin 10 sukua ja noin 40 lajia Afrikassa, Arabian niemimaalla, Madagaskarilla ja Maskareeneilla
* **[[Tetrachondraceae]]**
** 2 sukua ja 3 lajia Amerikoissa ja Uudessa-Seelannissa
* **[[Thomandersiaceae]]**
** yksi suku (*[[Thomandersia]]*) ja 6 lajia Afrikan keski- ja länsiosissa
** sisällytetty aiemmin akanttikasveihin (Acanthaceae)
* **[[verbenakasvit|Verbenaceae]]** – verbenakasvit eli rautayrttikasvit
** 31 sukua ja noin 920 lajia lähinnä tropiikissa ja lämpimillä alueilla, erityisesti Etelä-Amerikassa.

Lisäksi lahkoon sijoitetaan yksilajinen suku *[[Peltanthera]]*, jonka heimosijoitus on toistaiseksi epävarma.

## Lähteet